PATVIRTINTA

Vilniaus „Vyčio“ gimnazijos direktoriaus

2024 m. gegužės 28 d. įsakymu Nr. V-132  
(Vilniaus Salomėjos Nėries gimnazijos direktoriaus

2018 m. gruodžio 21 d. įsakymo Nr. V-204 redakcija)

**LABORANTO PAREIGYBĖS APRAŠYMAS**

**I SKYRIUS**

**PAREIGYBĖ**

1. Vilniaus „Vyčio“ gimnazijos laboranto pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Pareigybės grupė – kvalifikuoti darbuotojai.

3. Pareigybės lygis – B.

4. Laborantas yra darbuotojas dirbantis pagal darbo sutartį.

5. Laborantas pavaldus ir atskaitingas gimnazijos direktoriui arba direktoriaus įgaliotam asmeniui.

**II SKYRIUS**

**SPECIALŪS REIKALAVIMAI LABORANTUI**

5. Laborantas turi atitikti šiuos specialius reikalavimus:

5.1. turėti ne žemesnį kaip aukštesnįjį išsilavinimą, įgytą iki 2009 metų, arba specialųjį vidurinį išsilavinimą, įgytą iki 1995 metų;

5.2. taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu;

5.3. turėti bendrųjų gebėjimų ir elementarių žinių, reikalingų laboranto darbui;

5.4. pasitikrinti sveikatą ir turėti galiojančią Asmens medicininę knygelę.

**III SKYRIUS**

**LABORANTO FUNKCIJOS**

6. Laborantas vykdo šias funkcijas:

6.1. prižiūri laboratorinius techninius elektros prietaisus, naudojamus ugdomajai veiklai, laiku informuoja mokytojus dėl įrenginių, mokymo priemonių netinkamos būklės eksperimentams atlikti, imasi priemonių gedimams pašalinti užtikrina tinkamą jų naudojimą, švarą ir tvarką;

6.2. veda mokymo priemonių apskaitą, dalyko mokytojui nurodžius, atlieka laboratorinių priemonių inventorizaciją;

6.3. padeda mokytojams organizuoti laboratorinius ir praktinius darbus:

6.3.1. pagal mokytojo planą, nurodytą literatūrą ir mokytojui vadovaujant, paruošia gamtos mokslų pamokoms (laboratoriniams darbams) reikalingas priemones, vykdo šių dalykų mokytojų nurodymus ir užtikrina mokinių darbų saugumą;

6.3.2. po pamokos surenka naudotas priemones, medžiagas, indus, išplauna ir sudeda į tam skirtas vietas;

6.4. griežtai laikosi cheminių medžiagų laikymo, žymėjimo ir naudojimo taisyklių, dirbant su cheminėmis medžiagomis;

6.5. suderinęs su dalykų mokytojais, teikia siūlymus gimnazijos viešųjų pirkimų organizatoriui dėl medžiagų ir priemonių, reikalingų eksperimentams gamtos mokslų dalykų pamokose atlikti, įsigijimo;

6.6. vykdo gimnazijos direktoriaus nustatytus metinius uždavinius;

6.7. vykdo kitus gimnazijos direktoriaus pavedimus, susijusius su pareigybės funkcijomis, neviršijant nustatyto darbo laiko.

**IV SKYRIUS**

**MOKINIŲ SAUGUMO UŽTIKRINIMAS**

7. Laborantas, įtaręs ar pastebėjęs žodines, fizines, socialines patyčias, smurtą:

7.1. įsikiša įtarus ir/ar pastebėjus smurtą ir/ar patyčias – nutraukia bet kokius tokį įtarimą keliančius veiksmus;

7.2. primena vaikui, kuris smurtauja ir/ar tyčiojasi, mokyklos nuostatas ir elgesio taisykles;

7.3. jei vaikui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar mokyklos darbuotojus) ar institucijas (pvz., policija, greitoji pagalba);

7.4. informuoja klasės vadovą arba direktoriaus pavaduotoją ugdymui apie įtariamas ir/ar įvykusias patyčias ir/ar smurtą;

7.5. tiesiogiai informuojant vieną iš Vaiko gerovės komisijos narių apie įtariamas ir/ar įvykusias patyčias (ar elektronines patyčias), kartu pateikia užpildytą pranešimo apie smurtą ir/ar patyčias formą;

7.6. vadovaujasi Patyčių prevencijos ir intervencijos vykdymo Vilniaus „Vyčio“ gimnazijoje tvarkos aprašu.

**V SKYRIUS**

**ATSAKOMYBĖ**

8. Laborantas atsakingas už:

8.1. cheminių medžiagų saugų laikymą ir panaudojimą;

8.2. tvarką ir švarą darbo vietoje;

8.3. Lietuvos Respublikos įstatymų ir kitų teisės aktų, gimnazijos nuostatų, darbo ir priešgaisrinės saugos instrukcijų, darbo tvarkos taisyklių, funkcijų laikymąsi;

8.4. emociškai saugios mokymo(si) aplinkos gimnazijoje puoselėjimą, reagavimą į smurtą ir patyčias pagal gimnazijos nustatytą tvarką.

9. Laborantą priima į darbą ir iš jo atleidžia gimnazijos direktorius Lietuvos Respublikos teisės aktų nustatyta tvarka.

10. Laborantas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(laboranto vardas, pavardė, parašas)

Data