PATVIRTINTA

Vilniaus „Vyčio“ gimnazijos direktoriaus

2024 m. gegužės 28 d. įsakymu Nr. V-132

(Vilniaus Salomėjos Nėries gimnazijos direktoriaus

2018 m. balandžio 20 d. įsakymo Nr. V-58 redakcija)

**KIEMSARGIO PAREIGYBĖS APRAŠYMAS**

**I SKYRIUS**

**PAREIGYBĖ**

1. Vilniaus „Vyčio“ gimnazijos kiemsargis yra priskiriamas darbininkų grupei.

2. Pareigybės lygis – D.

3. Kiemsargis yra darbuotojas dirbantis pagal darbo sutartį.

4. Pareigybės paskirtis – palaikyti pavyzdingą tvarką ir švarą gimnazijos teritorijoje.

5. Kiemsargis pavaldus direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI KIEMSARGIUI**

6. Kiemsargio kvalifikacijai netaikomi išsilavinimo ar profesinės kvalifikacijos reikalavimai.

7. Kiemsargis turi žinoti ir išmanyti:

7.1. pavestos prižiūrėti teritorijos ribas;

7.2. prižiūrimai teritorijai keliamus sanitarinius reikalavimus;

7.3. buitinių atliekų tvarkymo pagrindus;

7.4. nustatytą pranešimų apie gimnazijoje įvykusį įvykį tvarką;

7.5. vandentiekio ir kanalizacijos, dujų, elektros, šilumos tinklų avarinių tarnybų

iškvietimo telefonų numerius;

7.6. šiukšlių išvežimo grafiką;

8. Kiemsargis privalo vadovautis:

8.1. Lietuvos Respublikos įstatymais ir poįstatyminiais aktais;

8.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

8.3. darbo tvarkos taisyklėmis;

8.4. darbo sutartimi;

8.5. šiuo pareigybės aprašymu;

8.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.);

8.7. teisės aktų nustatyta tvarka prieš pradėdamas dirbti ir vėliau periodiškai profilaktiškai pasitikrinti sveikatą.

**III SKYRIUS**

**KIEMSARGIO FUNKCIJOS**

9. Kiemsargis vykdo šias funkcijas:

9.1. prieš pradėdamas darbą, apeina gimnazijos teritoriją ir įsitikina, ar visi šuliniai uždengti dangčiais, ar nėra nutrauktų elektros linijų laidų;

9.2. palaiko pavyzdingą tvarką ir švarą gimnazijos teritorijoje;

9.3. nustatytu laiku ryte ir vakare tvarko pavestą teritoriją, o likusį laiką stebi teritorijos būklę, nedelsdamas šalina teritorijoje atsiradusias šiukšles;

9.4. kiekvienų metų pavasarį ir rudenį atlieka pagrindinį teritorijos tvarkymą: šiukšles, sausą žolę, nukritusius medžių lapus, medžių ir krūmų šakas sugrėbia į krūvas ir pasirūpina, kad jos būtų pašalintos iš gimnazijos teritorijos;

9.5. pasirūpina, kad šiukšlės ir kitos atliekos būtų kraunamos tik į tam tikslui skirtus konteinerius;

9.6. nurodo vadovui tvarkos pažeidėjus;

9.7. prižiūri, kad transporto priemonės nebūtų statomos ant vejos, nevažinėtų per želdinius, želdinių netryptų pėstieji;

9.8. sodina ir prižiūri želdinius ir gėlynus, karpo krūmus, nupjauna žolę;

9.9. praneša vadovui apie teritorijoje pastebėtus senyvus medžius, įlūžusias šakas, kurios gali kelti pavojų aplinkiniams;

9.10. prižiūri, kad vaikai nežaistų transporto judėjimo zonose;

9.11. praneša gyvūnų tarnyboms apie pastebėtus gimnazijos teritorijoje ar netoliese esančius valkataujančius ir benamius gyvūnus;

9.12. kasdien pašalina teritorijoje esančias šiukšles;

9.13. praneša vadovui apie teritorijoje pastebėtus įtartinus daiktus, medžiagas, galinčias sprogti ar kitaip pakenkti sveikatai;

9.14. praneša vadovui apie atsiradusius kenkėjus ir imasi priemonių jiems pašalinti;

9.15. žiemos metu nukasa sniegą ir šalina ledą iš prižiūrimos teritorijos, nuo privažiavimo kelių, šaligatvių, prie atliekų surinkimo konteinerių, pabarsto takus ir kelius smėliu, pasirūpina, kad nedelsiant būtų nudaužomi nuo stogų pastebėti kabantys ledo varvekliai.

**IV SKYRIUS**

**MOKINIŲ SAUGUMO UŽTIKRINIMAS**

10. Kiemsargis, įtaręs ar pastebėjęs žodines, fizines, socialines patyčias, smurtą:

10.1. įsikiša įtarus ir/ar pastebėjus smurtą ir/ar patyčias – nutraukia bet kokius tokį įtarimą keliančius veiksmus;

10.2. primena vaikui, kuris smurtauja ir/ar tyčiojasi, mokyklos nuostatas ir elgesio taisykles;

10.3. jei vaikui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar mokyklos darbuotojus) ar institucijas (pvz., policija, greitoji pagalba);

10.4. informuoja klasės vadovą arba direktoriaus pavaduotoją ugdymui apie įtariamas ir/ar įvykusias patyčias ir/ar smurtą;

10.5. tiesiogiai informuojant vieną iš Vaiko gerovės komisijos narių apie įtariamas ir/ar įvykusias patyčias (ar elektronines patyčias), kartu pateikia užpildytą pranešimo apie smurtą ir/ar patyčias formą;

10.6. vadovaujasi direktoriaus įsakymu Smurto ir patyčių prevencijos ir intervencijos vykdymo Vilniaus „Vyčio“ gimnazijoje tvarkos aprašu.

**V SKYRIUS**

**ATSAKOMYBĖ**

11. Kiemsargis atsako už:

11.1. paskirtos prižiūrėti gimnazijos teritorijos sanitarinę būklę;

11.2. kelių ir takų priežiūrą;

11.3. viešos tvarkos palaikymą gimnazijos teritorijoje;

11.4. želdinių ir augalų priežiūrą;

11.5. tvarkingą įrenginių ir įrankių eksploataciją ir jų priežiūrą;

11.6. patikėtų materialinių vertybių saugojimą;

11.7. teisingą darbo laiko naudojimą;

11.8. darbo drausmės pažeidimus;

11.9. žalą, padarytą gimnazijos dėl savo kaltės ar neatsargumo;

11.10. darbuotojų saugos ir sveikatos, gaisrinės saugos, apsaugos nuo elektros reikalavimų vykdymą;

11.11. už emociškai saugios mokymo aplinkos puoselėjimą, reagavimą į smurtą ir patyčias.

12. Kiemsargis už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kiemsargio vardas, pavardė, parašas)

Data